b'\n_START_ARTICLE_\nBouchon\n_START_PARAGRAPH_\nBouchon [bu\xca\x83\xc9\x94\xcc\x83] on ravintolatyyppi Lyonissa Ranskassa. Bistron kaltainen ep\xc3\xa4muodollinen bouchon tarjoilee perinteisi\xc3\xa4 lyonilaisia ruokalajeja, kuten makkaraa, hanhenmaksapateeta ja paistettua porsaanlihaa. Muihin ranskalaisen keitti\xc3\xb6n muotoihin verrattuna ruokalajit ovat melko rasvaisia, ja ne ovat lihapitoisia, erityispiirteen\xc3\xa4 sis\xc3\xa4elimet. Seudulla on 20 virallisesti luokiteltua perinteist\xc3\xa4 bouchonia, mutta nimityst\xc3\xa4 k\xc3\xa4ytt\xc3\xa4v\xc3\xa4t monet muutkin ravintolat. _NEWLINE_Bouchoneissa tarjoiltava ruoka ei yleens\xc3\xa4 edusta haute cuisinea, vaan paikoille on ominaista iloinen tunnelma ja omistajan l\xc3\xa4sn\xc3\xa4olo.'